આંધ્રપ્રદેશના વિશાખાપટ્ટનમની ગલીઓમાં એક કૌતુક જોવા મળ્યું હતું. ત્યાંના પંડાલમાંથી જાણે કે ગણેશને શહેર જોવાની ઈચ્છા થઈ હોય તેમ તેઓ બાઈક પર નીકળી પડ્યા હતા. લોકો પણ આ બાઈક ચલાવી રહેલા ગણેશને જોઈને વિમાસણમાં પડ્યા હતા. જેવા ગણેશજી બાઈક સાથે ટ્રાફિક પર ઉભા રહ્યા ત્યાં જ તેમને ટ્રાફિક પોલીસે હેલ્મેટ નહીં પહેરવા બદલ પકડ્યા હતા. સાથે જ ટ્રાફીકમેને તેમને હેલ્મેટ પણ આપ્યું હતું. બાદમાં ગણેશજીએ જાતે જ માઈક હાથમાં લઈને લોકોને હેલ્મેટનું મહત્વ સમજાવ્યું હતું. લોકોને સુરક્ષા મુદ્દે જાગૃત કરવા અને હેલ્મેટ પહેરવામાં આળસ ના કરવાની સલાહ આપતી આ ઝુંબેશથી વિઝાગ ટ્રાફિક પોલીસ પણ વાહ વાહી મેળવી રહી છે.